# **A közleménnyel kapcsolatos gyakorlati tennivalók**

## **Általános tájékoztatás**

1. *Kifogás benyújtásának helyes módja*

Felhívjuk a pályázók figyelmét, hogy a Támogató a kifogást akkor bírálja el érdemben, amennyiben a pályázati felhívás **15. Kifogáskezelés című pontjában** foglaltaknak megfelelően nyújtották be.

A hivatkozott pont értelmében, a kifogást a **Támogató részére kell benyújtani postai úton az alábbi címre**: NFFKÜ – Nemzetközi Fejlesztési és Forráskoordinációs Ügynökség Zrt. 1037 Budapest, Montevideo utca 14.

Továbbá, kérjük, hogy a kifogás keretében nyújtsák be **postai úton, kitöltve és a pályázó által aláírva** a Támogató oldalán (<https://napenergiaplusz.nffku.hu/>) elérhető, [**Nyilatkozatminta gazdasági tevékenységhez**](https://napenergiaplusz.nffku.hu/files/Nyilatkozat-_vallalkozas_0320_final.docx) **című nyilatkozatot.**

1. *E-mailben beküldött kifogás*

Az I.A. pontban leírtakra tekintettel, az **e-mailen, ügyfélszolgálaton keresztül benyújtott nyilatkozatokat, kifogásokat nem bírálja el a Támogató.**

**Kérjük, hogy azon pályázók, akik a kifogást, nyilatkozatot nem postai úton nyújtották be, szíveskedjenek a kérelmet - az érdemi elbírálás érdekében - postai úton ismételten benyújtani.**

1. *Kifogás elbírálása*

A Támogató, NFFKÜ Zrt. a kifogást annak **kézhezvételétől számított harminc napon belül** érdemben elbírálja.

1. *Újonnan benyújtott előregisztrációs kérelem*

A jelen tájékoztatás közzétételét követően benyújtott **előregisztrációs kérelmek** esetében kizárólag a **pályázati felhívás 8.2. pontjában nevesített dokumentumok** benyújtása szükséges.

A közleményre tekintettel **nem szükséges újabb dokumentumot** benyújtani.

1. *Újonnan benyújtott támogatási kérelem*

Amennyiben a pályázó adószámos magánszemély, egyéni vállalkozó vagy őstermelő, a jelen tájékoztatás közzétételét követően benyújtott támogatási kérelmek esetében a **pályázati felhívás 9.1. pontjában** nevesített dokumentumok **mellett**, kérjük, hogy a pályázói felületre – az Egyéb dokumentumok közé – szíveskedjenek felcsatolni **kitöltve és a pályázó által aláírva** a Támogató oldalán (<https://napenergiaplusz.nffku.hu/>) elérhető, [**Nyilatkozatminta gazdasági tevékenységhez**](https://napenergiaplusz.nffku.hu/files/Nyilatkozat-_vallalkozas_0320_final.docx) **című nyilatkozatot is.**

## **Amennyiben a pályázó őstermelő, adószámos magánszemély vagy egyéni vállalkozó**

A támogató NFFKÜ méltányosságból lehetővé teszi az őstermelők, adószámos magánszemélyek vagy egyéni vállalkozók elutasított támogatási kérelmeinek újbóli elbírálását, amelyet az I.A. pontban leírt módon benyújtott kifogás benyújtásával kezdeményezhetnek a pályázók.

1. *Postai úton, nyilatkozat nélkül beküldött kifogás*

Aki már **postai úton a Támogató címére** (NFFKÜ – Nemzetközi Fejlesztési és Forráskoordinációs Ügynökség Zrt. 1037 Budapest, Montevideo utca 14.) **benyújtotta a kifogását**, de

**nem küldött be a közleményben foglaltaknak megfelelő nyilatkozatot**,

kérjük, hogy pótlólag **ne nyújtsa be** **külön – se elektronikus, se postai úton - a nyilatkozatot,** a Támogató **hiánypótlás keretében** hívja majd fel a pályázót a nyilatkozat benyújtására.

1. *Postai úton, nem sablon nyilatkozattal beküldött kifogás*

Aki már **postai úton a Támogató címére** (NFFKÜ – Nemzetközi Fejlesztési és Forráskoordinációs Ügynökség Zrt. 1037 Budapest, Montevideo utca 14.) **benyújtotta a kifogását**, és

**nem** a Támogató oldalán (<https://napenergiaplusz.nffku.hu/>) elérhető, [**Nyilatkozatminta gazdasági tevékenységhez**](https://napenergiaplusz.nffku.hu/files/Nyilatkozat-_vallalkozas_0320_final.docx) **című nyilatkozatot nyújtotta be, de**

a benyújtott nyilatkozat **tartalmában – minden elemét tekintve – megfelel** a közleményben szereplő feltételeknek, annak **nem szükséges pótlólag újabb dokumentumot benyújtania**.

Amennyiben a kifogás elbírálása során megállapításra kerül, hogy a **nyilatkozat nem felel meg** **tartalmában – minden elemét tekintve –** a közleményben szereplő feltételeknek, a Támogató hiánypótlás keretében hívja majd fel a pályázót a nyilatkozat kiegészítésére.

## **Jogi személyek (közkereseti társaság, betéti társaság, kft., zrt.)**

A Napenergia Plusz Program pályázati felhívás 4. pontja értelmében nem nyújtható támogatás a Pályázó részére, ha a beruházással érintett lakóingatlan vállalkozás székhelye, telephelye, fióktelepe (közkereseti társaság, betéti társaság, kft., zrt.).

1. *Támogatási kérelem benyújtásáig történt átjelentkezés*

Amennyiben a pályázó a **támogatási kérelem benyújtását megelőzően** törölte az adószámát, vagy a jogi személy székhelyét, telephelyét, fióktelepét a beruházással érintett ingatlantól eltérő helyre jelentette át – amennyiben a pályázati felhívás egyéb feltételeinek is megfelel - **úgy támogatásban részesíthető.**

Az elutasítással szemben - az I.A. pontnak megfelelően benyújtott **kifogásban -, nyilatkozni szükséges, hogy megtörtént** az adószám törlése vagy a székhely, telephely, fióktelep átjelentése, valamint, **hogy ez mely időpontban történt meg.**

Felhívjuk a pályázók figyelmét, hogy a kifogás elbírálása során a Támogató a nyilatkozatban foglaltak valóságtartalmát vizsgálja.

1. *Támogatási kérelem benyújtását követően történt átjelentkezés*

Amennyiben a pályázó a **támogatási kérelem benyújtását követően** törölte az adószámát, vagy a jogi személy székhelyét, telephelyét, fióktelepét a beruházással érintett ingatlantól eltérő helyre jelentette át, úgy **támogatásban – a pályázati felhívás 4. pontjára tekintettel - nem részesíthető.**

Ebben az esetben **újabb előregisztrációs kérelmet szükséges benyújtani**.